میللی ساوونما ناظیرلیگی تورکیه-نین گؤندردیگی اینسانی یاردیم ماتئریال‌لارینی داشییان داها ایکی اوچاغین سئل‌دن ضرر چکمیش پاکیستانا یولا دوشدوگونو آچیقلاییب.
ناظیر لیگین سوسیال مئدیا حسابیندا "اؤلکه‌میزین یاردیم علی سئل‌دن ضرر چکن پاکیستان‌لی قارداش‌لاریمیزا چاتماقدا داوام ائدیر. اینسانی یاردیم ماتئریال‌لارینی داشییان داها ایکی اوچاق آنکارا اتیمسگوت هاوا لیمانیندان یولا دوشدو" دئییلیب.
پای‌لاشیمدا اوچاق لارین حاضیرلیق پروسه‌سی‌نین گؤرونتولری ده یئر آلیب.
پاکیستان-دا ایسه تخلیه‌لر داوام ائدیر: قاپا‌لی قالان اینسان‌لار هلیکوپترلرله خلاص ائدیلیب
پاکیستان میللی فلاکت ایداره ائتمه آژانسی (NDMA) 14 ژوئن دن بری داوام ائدن موسسون یاغیش‌لاری‌نین سبب اولدوغو داشقین و تورپاق سوروشمه‌لری نتیجه‌سینده 1000-دن چوخ اینسانین حیاتینی ایتیردیگینی آچیقلاییب.
گوجلو یاغیش‌لار نتیجه‌سینده 992 مین 871 ائوین ضرر گؤردوگو، 727 مین 144 تاریم حیوانی‌نین تلف اولدوغو، تخمینن 33 میلیون 46 مین اینسانین یاغیش‌لاردان ضرر چکدیگی، 498 مین 442 اینسانین یاردیم دوشرگه‌لرینده یاشادیغی بیلدیریلیب.
